Over-the-top

Një shërbim medial over-the-top (ose televizion over-the-top, ose shkurt OTT) është një shërbim i difuzimit digjital të videos dhe audios të përçuar drejtpërdrejt karshi shikuesit përmes internetit, në vend të një operatori tokësor, kabllor, satelitor apo të IPTV-së. Në shumicën e botës njihet si sinonim me "platformë streaming" ose televizion jolinear.

Shërbimet OTT mund të jenë me abonim apo falas, dhe zakonisht qasen përmes televizorëve me platforma të integruara të televizionit të mençur, pajisjeve transmetuese si Amazon Fire TV dhe Roku, platformave të video lojërave, uebfaqeve në kompjuterë personalë, dhe aplikacioneve në telefona apo tabletë.

OTT-ja tejkalon difuzionet tokësore, kabllore, dhe satelitore—sistemi përmes të cilit kompanitë vepruan dikur si kontrollues apo shpërndarës të përmbajtjes televizive. Kjo përmbajtje mund të përfshijë programe dhe filma për të cilët OTT-ja ka blerë të drejta të licensuara nga pronari i tyre. Programacioni mund të përfshijë edhe përmbajtje origjinale të prodhuar nga shërbimi apo enkas për të.

Shërbime OTT përfshijnë shërbime me pagesë si Netflix dhe Amazon Prime Video që ofrojnë qasje tek përmbajtjja e tyre filmike dhe televizive me abonim (SVOD), ose shërbime të televizionit falas me reklama (FAST) si Pluto TV dhe Tubi. Shërbimet OTT përfshijnë edhe një gamë të gjerë të ofertave të "tholluara" televizive nga platformat streaming, si Sling TV dhe Hulu, që ofrojnë transmetime direkte të kanaleve speciale. Në 2023, platformat OTT përbënë 38% të konsumit ndërkombëtar televiziv. Në Shqipëri, në 2022 kjo përbëu 44% të konsumit televiziv, dhe në 2025 kjo u rrit deri në 50% të konsumit televiziv sipas Eurostatit.

 Referime 

Kategoria:Televizion streaming
Kategoria:Televizion digjital
Kategoria:Neutralitet i internetit
Kategoria:Transmetimi në internet